CELEX: C2005/229/09
Language: fi
Date: 2005-09-17 00:00:00
Title: Asia C-253/05: Euroopan yhteisöjen komission 15.6.2005 Alankomaiden kuningaskuntaa vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/4
            
         Euroopan yhteisöjen komission 15.6.2005 Alankomaiden kuningaskuntaa vastaan nostama kanne
   (Asia C-253/05)
   (2005/C 229/09)
   Oikeudenkäyntikieli: hollanti
   Euroopan yhteisöjen komissio on nostanut 15.6.2005 Euroopan yhteisöjen tuomioistuimessa kanteen Alankomaiden kuningaskuntaa vastaan. Kantajan asiamiehinä ovat Minas Konstantinidis ja Pieter Van Nuffel.
   Kantaja vaatii, että yhteisöjen tuomioistuin
   
               —
            
            
               toteaa, että Alankomaiden tasavalta ei ole noudattanut pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY (1) 18 artiklan mukaisia velvoitteitaan, koska se asettanut Convenant Verpakking III:lla esteitä sellaisten muista jäsenvaltioista peräisin olevien juomapakkausten saattamiselle markkinoille Alankomaissa, jotka täyttävät direktiivin perusvaatimukset.
            
         
               —
            
            
               velvoittaa Alankomaiden kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Alankomaiden sääntelyllä estetään selvästi sellaisten kertakäyttömuovi- tai lasipakkauksissa olevien oluen, virvoitusjuomien ja veden jäsenvaltioiden välistä kauppaa, jotka on jo saatettu markkinoille toisessa jäsenvaltiossa. Komissio katsoo, että tämä este on ristiriidassa direktiivin 94/62 18 artiklan kanssa, jossa säädetään, että ”jäsenvaltiot eivät saa estää tämän direktiivin mukaisten pakkausten markkinoille saattamista alueellaan.”
   Sellaisten pakkausten osalta, jotka on jo saatettu markkinoille toisessa jäsenvaltiossa, lähdetään siitä, että ne täyttävät direktiivin perusvaatimukset; niiden kauppaa sisämarkkinoilla ei saada sen takia estää.
   
      (1)  EYVL L 365, s. 10.